Um merkingar á plöntuverndarvörum gildir almennt reglugerð nr. 415 / 2015 um flokkun , merkingu og umbúðir efna og efnablandna . Að auki skal merkja plöntuverndarvörur í samræmi við ákvæði í reglugerð ( ESB ) nr. 547 / 2011 . Nánar um merkingar á plöntuverndarvörum . Reglugerð ( EB ) nr. 1107 / 2009 um setningu plöntuverndarvara á markað Með setningu reglugerðar nr. 544 / 2015 um plöntuverndarvörur var reglugerð ( EB ) nr. 1107 / 2009 um setningu plöntuverndarvara á markað innleidd í íslenskan rétt . Markmiðið með reglugerð ( EB ) nr. 1107 / 2009 er að tryggja að innan Evrópska efnahagssvæðisins séu aðeins á markaði plöntuverndarvörur sem geta talist öruggar gagnvart fólki og umhverfi . Helstu ákvæði reglugerðar ( EB ) nr. 1107 / 2009 um setningu plöntuverndarvara á markað : Virk efni eru metin með tilliti til áhættu þar sem ábyrgðin liggur hjá yfirvöldum í einstökum ríkjum . Matið skal byggja á hættueiginleikum efna ( hazard ) fremur en áhættu ( risk ) af völdum notkunar . Ekki er leyft að nota virk efni í plöntuverndarvörur sem eru krabbameinsvaldandi ( CMR ) , hættuleg gagnvart börnum í móðurkviði ( PBT ) , trufla hormónajafnvægi eða skaða tauga - eða ónæmiskerfi . Hvert virkt efni er samþykkt í ákveðinn tíma í samræmi við áhættuna við notkun þess og háð endurskoðun . Virk efni sem heimilt er að nota í plöntuverndarvörur fara á sameiginlegan lista auk hjálparefna ( synergists ) og eiturdeyfa ( safeners ) . Meðefni ( co-formulants ) sem óheimilt er að nota fara á sérstakan lista . Markaðsleyfi fyrir plöntuverndarvörum eru gefin út af hverju aðildarríki fyrir sig . Aðildarríkjum á Evrópska efnahagssvæðinu er skipað í 3 svæði , Norður - , Mið - og Suðursvæði og skulu ríki innan sama svæðis hafa með sér samvinnu við veitingu markaðasleyfa . Ísland tilheyrir Norðursvæðinu . Fyrst er gefið út markaðsleyfi í einu ríki innan svæðisins og í kjölfarið má veita gagnkvæma viðurkenningu á því markaðsleyfi með einfaldari málsmeðferð í öðrum ríkjum þess . Skylda verður lögð á herðar yfirvalda sem veita markaðsleyfi að meta plöntuverndarvörur með hliðsjón af vörum sem gegna sama hlutverki en hafa mismikil áhrif á heilsu manna og umhverfi . Skiptiregla verður virk sem felur í sér að skaðlegustu vörunum verði skipt út á þremur árum og yfirvöld skulu fylgjast með vörum sem innihalda virk efni sem skipta á út . Trúnaðarskylda verður á prófunarniðurstöðum fyrir samþykkt virk efni í 10 ár nema vegna prófunar á hryggdýrum . Texta reglugerðar ( EB ) nr. 1107 / 2009 í heild má finna hér .